OpenLLM-France/wikimedia huggingface dataset:
# Pangolin

Pangolinak Pholidota ordenako ugaztunak dira (antzinako grezierazko φολῐ́ς hitzetik: adarkizko ezkataduna), gorputza adarkizko ezkatez estalia dutenak. Gaur egun irauten duen familia bakarrak (Manidae), hiru genero ditu: Manis, Phataginus eta Smutsia. Manisek Asian dauden lau espezieak hartzen ditu, eta Phataginus eta Smutsia, berriz, Saharaz hegoaldeko Afrikan bizi diren bi espezie. Espezie horien tamaina 30 eta 100 cm artekoa da (12 eta 39 hazbete bitartekoa). Desagertutako pangolin espezie batzuk ere ezagutzen dira.
Ezkatarik ez duten gorputzeko parteetan ile bakan batzuk izaten dituzte. Aho txikia dute, hortzik gabea; mingaina luzea dute. Intsektuak jaten dituzte. Beren burua arriskuan sumatzen dutenean gorputza uzkurtu eta bolatxo bat egiten dute. Afrikan eta Asian bizi dira batez ere.

## Sailkapena

Ordenak 17 genero ditu 6 familiatan banaturik eta beste hiru familia gabekoak:
* Familia gabekoak
** Articanodon generoa † (Rose et al., 2004)
** Melaniella generoa † (Fox, 1984)
** Tubulodon generoa † (Jepsen, 1932)
* Eomanidae familia † (Storch, 2003)
** Eomanis generoa (Storch, 1978)
* Epoicotheriidae familia † (Simpson, 1927)
** Amelotabes generoa (Rose, 1978)
** Dipassalus generoa (Rose et al., 1991)
** Epoicotherium generoa (Simpson, 1927)
** Tetrapassalus generoa (Simpson, 1959)
** Xenocranium generoa (Colbert, 1942)
* Escavadodontidae familia † (Rose & Lucas, 2000)
** Escavadodon generoa (Rose & Lucas, 2000)
* Manidae familia (Gray, 1821)
** Manis generoa (Linneo, 1758)
** Necromanis generoa † (Filhol, 1893)
** Teutomanis generoa † (Ameghino, 1905)
* Metacheiromyidae familia † (Wortman, 1903)
** Brachianodon generoa (Gunnell & Gingerich, 1993)
** Metacheiromys generoa † (Wortman, 1903)
** Mylanodon generoa (Secord et al., 2002)
** Palaeanodon generoa (Matthew, 1918)
** Propalaeanodon generoa (Rose, 1979)
* Patriomanidae familia † (Szalay & Schrenk, 1998)
** Cryptomanis generoa (Gaudin et al., 2006)
** Patriomanis generoa (Emry, 1970)

## Erreferentziak

* ↑ Lur entziklopedietatik hartua.
* ↑ The Paleobiology Database. .

## Kanpo estekak

* Datuak: Q2191516
* Multimedia: Pholidota / Q2191516
* Espezieak: Pholidota
# Pangkor uhartea

Pangkor uhartea (malaysieraz: Pulau Pangkor) Perak estatuko kostaldeko irla bat da, Malakako penintsularen ipar-mendebaldean, Malaysian. Ferryz irits daiteke Lumutetik (Ipohrekin lotzen duen kostako herri txiki bat, edo Sitiawandik). 8 kilometro koadroko azalera besterik ez du eta 25.000 biztanle inguru. Intentsitate txikiko turismo-leku gisa asko sustatzen du Malaysiako gobernuak, baina arrantzatik eratorritako produktuak dira oraindik ere industria nagusiak.
Historikoki, Pangkor herriko arrantzale, merkatari eta piratentzako babeslekua zen. XVII. mendean, holandarrek gotorleku bat eraiki zuten Peraken eztainu-merkataritza kontrolatzeko ahaleginean. 1874an, Britainia Handiko gobernuaren eta Perakeko tronurako hautagaiaren artean Pangkorreko ituna sinatu zuten, britiniarren Malaysiaren kontrolaren hasiera izan zena.

## Erreferentziak

* ↑ https://web.archive.org/web/20160304210145/http://printfu.org/pangkor+island+perak+malaysia

## Kanpo estekak

* Datuak: Q1545708
* Multimedia: Pangkor Island / Q1545708
# Pangshura

Pangshura Geoemydidae familiako narrasti genero bat da. Bangladesh, India, Nepal eta Pakistanen bizi dira.

## Espezieak

* Pangshura smithii (Gray, 1863)
* Pangshura sylhetensis Jerdon, 1870
* Pangshura tecta (Gray, 1830)
* Pangshura tentoria (Gray, 1834)

## Kanpo estekak

* Datuak: Q2117373
* Multimedia: Pangshura / Q2117373
* Espezieak: Pangshura
# Pangrama

Pangrama edo esaldi holoalfabetikoa alfabeto jakin bateko letra guztiak gutxienez behin biltzen dituen esaldia da. Pangramak tipoak erakusteko eta esku-idazketa eta mekanografia lantzeko erabili izan dira.
Alfabetoko hitz guztiak behin bakarrik biltzen dituenean pangrama perfektu deritzo.

## Adibideak

Euskaraz pangramak osatzea zaila eman dezake, zeren eta hitz maileguak eta ezohiko hitzak erabili behar izaten baitira euskal alfabetoko 27 letrak esaldi batean biltzeko. Adibideak:
* Bungalow, cava, ferry, ñu, puma, quad eta xah hitzak jaso ditu. (47 letra)
* Eva eta Iñaxio quadez joan ziren flyscheko campingeko bungalowera. (57 letra)

## Kanpo estekak

* Datuak: Q188546
* Multimedia: Pangrams / Q188546
# Petra Rossner

Petra Rossner (Leipzig, Alemaniako Errepublika Demokratikoa, 1966ko azaroaren 14a-) alemaniar txirrindulari ohia da. 1992ko Olinpiar Jokoetan urrezko domina lortu zuen jazarpen proban.
Munduko Kopa irabazteaz gain, Italiako Giroan eta Frantziako Tourrean hainbat etapa irabazi zuen.

## Taldeak

* Saturn (2000-2002)
** Saturn Cycling Team (2000)
** Saturn Cycling Team (2001-2002)
* Equipe Nürnberger Versicherung (2003-2004)

## Kanpo estekak

* Datuak: Q63790
* Multimedia: Petra Rossner / Q63790
# Petra tou Romiou

Petra tou Romiou ("Erromatarren harkaitza") edo Afroditaren harkaitza (grezieraz: Πέτρα του Ρωμιού, Pétra tou Romioú) Pafosetik gertu Limasolerako bidean itsasertzean dagoen harkaitz famatua da. Ingurunearen edertasunaz gain greziar mitologian Afroditaren jaiotzaren tokia izateak bihurtzen du turistiko.
"Betiereko gaztetasuna" lortzen omen da harkaitzaren inguruan bainatuz gero, baina itsasoa zakarra izan ohi da inguru honetan eta harkaitzera igotzea eta itsasora sartzea debekaturik dago.

## Kondairak
### Afroditaren jaiotza

Kondaira baten arabera Afrodita bertan jaio zen. Harkaitzaren inguruan itsasoaren olatuak sortzen dituen aparrak eragingo zuen kondaira, izan ere Gaiak ("Ama lurra") Kronos semeari agindu zion Urano aita zikiratu zezala, eta ondoren barrabilak itsasora jaurti zituen. Hortik jaio zen Afrodita, edertasunaren jainkosa.
Bertan erroturiko beste kondaira batek dio Kronosek aita segarekin erdibitu zuela. Uranok hegan ihes egin bazuen ere gerritik beherako zatia urterara erori zen eta sorturiko aparretatik neskatxa bat sortu zela, Afrodita. Olatuek Ziterara (Grezian) eraman zuten, baiona beranduago Ziprera itzuli zen. Afrodita orduan Zipreko jainkoen biltzarrean sartu zen.
Pafosen Afroditaren tenplua eraiki zen eta antzinateko Afroditaren kulto gune handiena sortu zen. Homerok berak ere aipatu zuen Odisea liburuan. Erromatarrek Zipre eskuratu zutenean Afroditaren mitoa jaso zuten. Hauek Venus izena ema zioten.

### Akaziarrak

Petra tou Rimou dagoen Achni hondartzan akaziarrak lehorreratu zirela esaten duen kondaira era badago. Troiako Gerratik itzuleran desbideratu zirela esaten du.

### Basil heroia

Digenes Akritas abestiak Basil heroiaren istorioa kontatzen du. Basil erdi bizantziarra eta erdi sarrazenoa ("arabiarra") zen, hortik Digenes ("bi odol") ezizena. Abestiak dioenez Troodos mendietatik harkaitz erraldoi bat bota zuen erasoan zetozen sarrazenoen aurka. Bizantziarrek beren burua ekialdeko erromatartzat zeukaten eta hortik datorkio harkaitzari "Erromatarren harkaitza" izena.
Inguruan dagoen beste arroka batek "Sarrazenoen harkaitza" izena du.

## Erreferentziak

* 1 2 3 «Petra tou romiou» web.archive.org 2013-12-12 (Noiz kontsultatua: 2020-11-28).
* ↑ «The Theogony of Hesiod» www.sacred-texts.com (Noiz kontsultatua: 2020-11-28).
* ↑ Smith, William. (1854–1857). "Paphus". Dictionary of Greek and Roman Geography.. London: John Murray..
* ↑ «Aphrodite rock - Visit Aphrodite Rocks in Paphos Cyprus» web.archive.org 2013-04-07 (Noiz kontsultatua: 2020-11-28).

## Kanpo estekak

* Datuak: Q2061165
* Multimedia: Petra Tou Romiou / Q2061165
# Petra Vlhová

Petra Vlhová (Liptovský Mikuláš, 1995eko ekainaren 13a) eslovakiar eskiatzailea da, slalom eta slalom erraldoi probetan espezialitatua. 2019ko Munduko Koparen urrezko domina irabazi zuen slalom erraldoia proban, zilarrezko domina proba konbinatuan eta brontzezko domina slalomeko proban.

## Kanpo estekak

* Datuak: Q2042262
* Multimedia: Petra Vlhová / Q2042262
# Petra Schelm

Petra Schelm (Hamburgo, Alemania, 1950eko abuztuaren 16a - Ibidem, 1971eko uztailaren 15a) Armada Gorriaren Frakzioa talde armatuko lehen belaunaldiaren kidea izan zen eta poliziak hildako lehena. Horregatik, taldearen barruan, sinbolotzat hartu zuten.

## Biografia

Schelm Baader-Meinhof taldean sartu zen Manfred Grashof mutil-lagunarekin batera. Andreas Baader askatu ondoren (operazio horretan ez zuen parte hartu) Horst Mahlerren lehen taldean bidaiatu zuen, Jordaniarantz 1970eko maiatzean, gainerako bandarekin batera, Hiri Gerrillaren taktiketan, arma automatikoen maneiuan eta klandestinitatean entrenatzeko Palestina Askatzeko Erakundearen (PAE) gerrillarien trebakuntza-eremu batean.
Schelmek Alemaniako bankuei egindako hainbat erasotan eta Baader Meinhof egitura klandestinoaren eraikuntzan parte hartu zuen.
1971ko uztailaren 15an, Mendebaldeko Alemaniako Poliziak Petra Schelm gaztea tiroz hil zuen Hamburgon. Ulrike Meinhof eta Andreas Baader buru zituen Armada Gorriaren Frakzioa talde armatuko lehen hildakoa izan zen. Bere aurkako atxiloketa aginduaren ondorioz Polizia atzetik zuela izandako tiroketa batean hil zuten. Hogei urte zituen. Heriotzaren inguruko hipotesi desberdinak daude.

## Kanpo estekak

* (Ingelesez):Denise Noe: "The Baader Meinhof Gang".
* Datuak: Q75122
* Multimedia: Petra Schelm / Q75122
# Petracola

Petracola Gymnophthalmidae familiako narrasti genero bat da. Perun bizi dira.

## Espezieak

* Petracola labioocularis (Köhler & Lehr, 2004)
* Petracola ventrimaculatus (Boulenger, 1900)
* Petracola waka Kizirian, Bayefsky, Eriksson, Minh Le & Donnelly, 2008

## Kanpo estekak

* Datuak: Q641503
* Espezieak: Petracola
# Petra ekaitza

Petra ekaitza Atlantikoko zikloi estratropikala izan zen, 2014ko otsailaren 4an eta 5ean mendebaldeko Europa jo zuena. Ozeano Atlantikoaren iparraldea zeharkatu zuen ziklogenesi lehergarri moduan. Frantzia eta Erresuma Batua izan ziren herrialderik kaltetuenak, baina ez zen hildakorik izan. Euskal Herrian alerta laranja ezarri zen ekaitzaren ondorioz. Haize ufadarik bortitzenak Iratiko eski-estazioan jaso ziren: 186 km/h.

## Erreferentziak

* ↑ Dépression Petra les 4 et 5 février - tempête et vagues sur l'Ouest, meteo-paris.com

## Kanpo estekak

* Datuak: Q16679265
# Olivier Boumal

Olivier Boumal (1989ko Irailaren 17a - ) Kamerungo futbolaria da.

## Selekzio nazionala

Kamerungo selekzioarekin :
| Urtea | Partida | Gol |
| 2017 | 2 | 0 |
| Guztira | 2 | 0 |

## Erreferentziak

* ↑ National Football Teams

## Kanpo loturak

* (Japonieraz) J.League Data Site
* Datuak: Q7088126
# Olivier Debré

Olivier Debré (Paris, 1920ko apirilaren 14a - Ib., 1999ko ekainaren 1a) frantses pintorea izan zen. Michel Debré politikariaren anaia zen.

## Biografia

Parisko Arte Ederretako Eskolan irakasle izan zen 1980. urtetik 1985. urtera. 1999an Arte Ederretako Akademiako kide izendatu zuten. Lanen artean ditu: Signe de ferveur noir (1945, Jaiera ikur beltza), Signe-personnage bleu pâle (1959, Ikur-pertsonaia urdin argia), Printemps jaune (1965, Udaberri horia), Signe de l´homme (1967, Gizonaren ikurra) eta Grande ocre rose de Touraine (1980, Touraineko arrosa okre handia).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2637632
* Multimedia: Olivier Debré / Q2637632
# Olivier Lefèvre d'Ormesson

Olivier Lefèvre d'Ormesson (Biarritz, 1918ko abuztuaren 5a - Ouzouer-sur-Trézée, 2012ko urriaren 24a) frantziar politikaria izan zen. Le Fèvre d'Ormesson leinukoa, Fronte Nazionala eta Action Française alderdietako kidea izan zen.
* Datuak: Q3351443
* Multimedia: Olivier Lefèvre d'Ormesson / Q3351443
# Olivier Heck

Olivier Heck (Paue, 1966ko ekainaren 29a) arkularia da. Frantzia ordezkatu zuen 1988ko Udako Olinpiar Jokoetan.

## Erreferentziak

* ↑ Olivier Heck
* ↑ Olivier HECK

## Kanpo estekak

* Datuak: Q2020841
# Olivier Martikorena

Olivier Martikorena (Donibane Lohizune, 1975eko azaroaren 28a) lapurtar urpeko ehiztaria da, Hendaian bizi dena. Agachon Klubeko presidentea, federazioaren sortzaileetako bat da. Frantziako txapelduna izandakoa da.
# Olivier Messiaen

Olivier Messiaen (Avignon, Frantzia, 1908ko abenduaren 10a - Paris, Frantzia, 1992ko apirilaren 27a) frantses musikagilea, organista eta irakaslea izan zen.

## Biografia

Parisen egin zituen musikako ikasketak. Gaztetan, greziar eta indiar musikaren erritmoak, kantu laua, herri-musika, eta mikrotonuzko musika (semitonoa baino txikiagoak diren bitarteak erabiltzen dituena) ikasi eta aztertu zituen. Txorien kantuak ere aztertu zituen, eta eskualdeka sailkatu zituen, gero musika-lanetan erabiltzeko. Offrandes oubliées (1931, "Eskaintza ahantziak") eta Nativité du Seigneur (1938, "Jainkoaren jaiotza") obrekin egin zen ezagun.
1936. urtetik eta Bigarren Mundu Gerra hasi arte, Schola Cantorum eta École Normale de Musique-ko irakasle izan zen. Soldadu zela, preso egon zen Görlitzeko kontzentrazio-esparruan; han, Quatour pour la fin du temps ("Denboraren amaierarako kuartetoa") idatzi zuen, eta 1941. urtean kontzentrazio-esparruan bertan estreinatu zen.
Messiaenen lan aipagarriak dira, besteak beste: orkestrarako L´Ascension (1933), Turangalila-Symphonie (1946-1948), Oiseaux exotiques (1955-1956) eta Et exspecto resurrectionem mortuorum (1964); ahots eta korurako Poèmes pour moi (1936), Harawi, chant d´amour et de mort (1945), Cinq rechants (1940) eta La transfiguration de Notre Seigneur Jésus Christ (1965-1969); pianorako Visions de l´Amen (1943), Regards sur l´enfant Jésus (1944) eta Catalogue d´oiseaux (1956-1958); organorako Variations écossaises (1928), L´ Ascension (1933) eta Le Corps glorieux (1930); 6 Martenot uhinetarako Fêtes des belles eaux (1937).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q151593
* Multimedia: Olivier Messiaen / Q151593
# Olivier Alleman

Olivier Alleman (Baiona, 1975eko maiatzaren 6a) lapurtar kazetaria da. RFM irrati-katean ibilia, France 2 eta France 3an ere lan egin du.
# Osteoglossidae

Osteoglossidae arrain osteoglosiformeen familia da, ur gezatan bizi dena.

## Generoak

Egun familiak gutxienez 9 espezie ditu, 2 generotan banaturik:
* Scleropages generoa (Günther, 1864)
** Delsmania azpigeneroa
*** Scleropages aureus (Pouyaud, Sudarto & Teugels, 2003)
*** Scleropages inscriptus (Roberts, 2012)
*** Scleropages formosus (Schlegel & Müller, 1844)
*** Scleropages legendrei (Pouyaud, Sudarto & Teugels, 2003)
*** Scleropages macrocephalus (Pouyaud, Sudarto & Teugels, 2003)
** Scleropages azpigeneroa
*** Scleropages jardinii (Saville-Kent, 1892)
*** Scleropages leichardti (Günther, 1864)
* Osteoglossum generoa (Cuvier, 1829)
** Osteoglossum bicirrhosum (Cuvier (ex Vandelli), 1829)
** Osteoglossum ferreirai (Kanazawa, 1966)

## Erreferentziak

* ↑ Berra, Tim M.. (2001). Freshwater Fish Distribution. San Diego: Academic Press ISBN 0-12-093156-7..
* ↑ Froese, R.; D. Pauly.. Family Osteoglossidae - Arowanas. FishBase.
* ↑ Roberts, Tyson R.. (2012). «Scleropages inscriptus, a new fish species from the Tananthayi or Tenasserim River basin, Malay Peninsula of Myanmar (Osteoglossidae: Osteoglossiformes)» International Journal of Ichthyology 18 (2): 113-118..

## Kanpo estekak

* Datuak: Q546243
* Multimedia: Osteoglossidae / Q546243
* Espezieak: Osteoglossidae
# Ollogoien

Ollogoien Nafarroako kontzejua bat da eta Metautengo udalerriaren barne dago.. 2007ko urtarrilaren 1eko erroldan, hemeretzi biztanle zituen.
Ollogoiengo hizkuntza nagusia gaztelania da, euskara XVIII. mendean galdu zenez geroztik. Aipagarriak dira Erdi Aroko (XIII. mendea) San Martin eliza gotikoa, San Blas eta San Kristobal ermitak, eta XVI-XVII. mendeetako etxe armarridunak.

## Auzoak

* San Blas kalea

## Demografia eta biztanleria

Ollogoiengo biztanleria :
| 1852 | 2000 | 2001 | 2002 | 2003 | 2004 | 2005 | 2006 | 2007 |
| 89 | 24 | 24 | 22 | 26 | 22 | 19 | 18 | 19 |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Gastón, José Miguel. (2003). ¡Arriba jornaleros! Los campesinos navarros ante la revolución burguesa (1841-1868). Txalaparta.

## Kanpo estekak

* Datuak: Q12265148
* Multimedia: Ollogoyen / Q12265148
# Olloki Esteribar da

Olloki Esteribar da Esteribar Nafarroa Garaiko udalerriko hauteskunde-elkartea da.
2019an lehen aldiz aurkeztutako hautagaitza da, Ollokiren interesak defendatzeko haran osoan.

## Emaitzak

Eremu txikiko alderdia denez, ez dago egitura handirik. Hauek dira OEDak Esteribarko udal hauteskundeetan lortutako emaitzak:
| Hauteskundeak | Zerrendaburua | Zinegoztiak | Alkatea |
| 2019 | Isabel Sanchez Alfaro | 3 | Matilde Añon Beamonte (ETI) |

## Ikus, gainera

* Esteribar

## Kanpo estekak

* Datuak: Q108421655
# Ollo (kontzejua)

Ollo Nafarroa Garaiko kontzejua da, Ollaran udalerrikoa. Haranaren ipar-mendebaldean dago, 505 metroko garaieran. 53 biztanle zituen 2020an. Haranari eta udalerriari ematen die izena.

## Historia

XI. mendeko agirietan aipatzen da Ollo lehen aldiz, Iratxeko monasterioak bertan onibarrak zituela eta. Antso VII. Azkarraren 1232ko dokumentu batean ere aertzen da, Olloko petxak edo zergak eguneratu zirela aipatuz..
XIX. mendearen erdialdian irin errota bat eta eskola bat zituen herriak.

## Demografia

Ollo kontzejuko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 50 | 51 | 50 | 50 | 51 | 51 | 48 | 46 |

## Ondarea

Herriko etxe asko ederrak dira, XVIII. mendeko jauretxe bat nabarmentzen delarik, harri landuzko aurrealdea duena, bi armarrirekin.
Herri muinotik gertu, Senosiainera bidean, Santa Maria baselizaren hondakinak daude. XI. mendean aipatua ageri da, Iratxeko monasterioaren jabetzapeko gisa, baina haren aztarnarik zaharrenak XIII. mendekoak dira, gotiko hasiberrikoak, esaterako oraindik zutik den sarrerako arkua (atea bera horma batez itxia dagoen arren).

## Jaiak

Iraileko lehen asteburuan izaten dira herriko jaiak.

## Irudi galeria

* Olloko ikuspegia Andimenditik

## Erreferentziak

* ↑ Ollo: datos de la entidad. navarra.es (Noiz kontsultatua: 2021-7-11).
* 1 2 Informazio panela, Ollo.. Ollo. (Noiz kontsultatua: 2020-06-23).

## Kanpo estekak

* Datuak: Q12265146
* Multimedia: Ollo (concejo) / Q12265146
# Ollobarren

Ollobarren Nafarroako kontzejua bat da eta Metautengo udalerriaren barne dago. Lizarrako merindadean kokatuta dago.
2012ko erroldaren arabera, herriak 45 biztanle ditu.

## Toponimia

Ollobarren izena beheko Ollo esan nahi du. Belasko, Mikel. (1999). Diccionario etimológico de los nombres de los pueblos, villas y ciudades de Navarra. Pamiela argitaletxea. Aintzinean erabilitako beste izen batzuk Oillouarren, Olillovarren, Oyillovarren, Ollovarren, Oyllouarren, Oyllobarren, Oyllouarren eta Oyllovarren dira.

## Inguru naturala

Lokizen magalean kokatua dago eta hara igotzeko bi bide ditu, bata "Ollobarreneko Zulotik" pasatzen dena eta bestea Sardegi deitutakoa. Garaiera 565 metrokoa da eta 2,267 km²ko eremua dauka.

### Udalerri mugakideak

Ollobarrengo udalerria hurrengo mugakideak ditu:
* Ipar-ekialdean: Ganuza
* Mendebaldean: Ollogoien
* Hego-ekialdean: Arteaga
* Hegoaldean: Metauten

## Auzoak

* Ganuza ibilbidea
* Kale nagusia
* Sardegi
* Olaza kalea
* Ollogoien bidea
* Txarretas

## Demografia eta biztanleria

Ollobarrengo biztanleria :
| 1852 | 1960 | 1970 | 1981 | 1986 | 2000 | 2001 | 2002 | 2003 | 2004 | 2005 | 2006 | 2007 |
| 71 | 73 | 73 | 65 | 53 | 45 | 43 | 43 | 52 | 47 | 43 | 46 | 45 |

## Ondasun nabarmenak
### Ondasu erlijiosoak

Jasokundeko eliza bi denboraldi ezberdinetan eraiki egin zen, XII eta XVI mendeetan. Kanpai dorrea XVII mendekoa da eta barroko estilokoa da. Erretaula rokoko estilokoa da eta Juan II Imbertok egin zuen XII. mendean. Sarrera progotikoa da eta bere bi kapitelak Jesus Nazaretekoaren bizitza deskribatu egiten dute.

## Ohitura eta jaiak

Mantentzen diren ohituren artean, "Chenderis" "San Nikolas" eta "Santa Ageda"ko koplak dira. Herriko jaiak abuztuaren 15an ospatzen dira, Mariaren Jasokundearen egunean.
Euskera dagokionez, dauden ume guztiek euskara badakite. Eta heldu batzuek ere bai. Inguru horretan gertatzen den bezala, euskal hitz asko erabiltzen dira erderaz izango balira bezala, adibidez: zaborra, renque (errenka), abarra, temoso (tematia), molso (multzo), lantegi, orzalan (auzolan), agin (zuhaitz mota bat) eta abar

## Ikus, gainera

* Metauten

## Erreferentziak

* ↑ Gastón, José Miguel. (2003). ¡Arriba jornaleros! Los campesinos navarros ante la revolución burguesa (1841-1868). Txalaparta.

## Kanpo estekak

* Datuak: Q12265147
* Multimedia: Ollobarren / Q12265147
# Ollioules kantonamendua

Ollioules kantonamendua Frantziako kantonamendu bat da. Var departamenduan dago, Proventza-Alpeak-Kosta Urdina eskualdean. Guztira 4 udalerri ditu eta Ollioules da bere hiriburua.

## Kanpo estekak

* Datuak: Q137751
# Ollmuth

Ollmuth Alemaniako udalerria da. Renania-Palatinatua estatuan kokatuta dago, [[Treveris-Saarburg (barrutia)|Treveris-Saarburg]] barrutian. 2014an 163 biztanle zituen 3,92 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q658291
* Multimedia: Ollmuth / Q658291
# Peyragudes

Peyragudes Pirinioetako neguko kirol estazio bat da, Gouaux-de-Larboust eta Germ udalerrien artean dagoena. 1988an sortu zen Peyresourde (Pirinio Garaiak) eta Agudes (Garona Garaia) estazioak bilduz.
Askotan igo dute haraino Frantziako Tourrean:
| Urtea | Etapa | Irteera tokia | Maila | Etapa garailea | Maillot horia |
| 2017 | 12 | Paue | 2 | Romain Bardet (Frantzia) | Fabio Aru (Italia) |
| 2012 | 17 | Bagnères-de-Luchon | 1 | Alejandro Valverde (Espainia) | Bradley Wiggins (Erresuma Batua) |

## Kanpo estekak

* (Frantsesez) Webgune ofiziala.
* Datuak: Q2180837
* Multimedia: Peyragudes / Q2180837
# Paragehyra

Paragehyra Gekkonidae familiako narrasti genero bat da. Madagaskarren bizi dira.

## Espezieak

* Paragehyra gabriellae Nussbaum & Raxworthy, 1994
* Paragehyra petiti Angel, 1929

## Kanpo estekak

* Datuak: Q2548087
* Multimedia: Paragehyra / Q2548087
* Espezieak: Paragehyra
# Palau Blaugrana

Palau Blaugrana FC Barcelona taldearen pabilioia da, bertan talde honetako saskibaloi, eskubaloi, patin-hockey eta areto-futboleko sailek jokatu ohi dute.
Bartzelonako Les Corts auzoko Arístides Maillol etorbidean kokatzen da, Camp Nou futbol zelaia bera barne hartzen duen kirol instalazioen multzo berdinean dago. Palau Blaugrana pabiloiarekin bat klubaren bulegoak daude, bai eta FCBotiga (FC Barcelona taldearen denda ofiziala) eta Palau de Gel eraikina ere.

## Kanpo estekak

* Palau Blaugrana pabilioia FC Barcelona taldearen webgunean ikusgai
* Datuak: Q930832
* Multimedia: Palau Blaugrana / Q930832
# Palatu kiroldegia

Palatu kiroldegia Zuiako Murgia herrian dagoen kiroldegia da. Inauguratu zutenetik hainbat pilota-partidu nagusi jokatu dituzte bertan, final asko tartean. Udal igerilekuak ere bertan daude.
Eraikin honetan kontzertuak eta beste ekitaldiak ere ospatu dituzte

## Kanpo estekak

* Datuak: Q12265463
# Palau Nacional (Bartzelona)

    Artikulu hau Bartzelonako Jauregi Nazionalari buruzkoa da; beste esanahietarako, ikus «Jauregi Nazionala».
Palau Nacional eraikina (euskaraz Jauregi Nazionala) Kataluniako Bartzelona hiriburuan dagoen Montjuïc mendian dagoen jauregia da. 1929ko Bartzelonako Nazioarteko Erakusketa zela eta, 1926-1929 urteen artean eraikia zen. 1934 urtetik aurrera, bertan Kataluniako Arte Museo Nazionala kokatua da.
Bestalde, jauregiaren aurrealdean Montjuïceko Iturri Miragarria eta Quatre Columnes zutabeak dauzka.

## Iruditegia

* Aireko ikuspegia
* Gauez
* Jauregi Nazionalaren aurrealdeko xehetasuna
* Barnealdeko areto handia

## Kanpo estekak

* Bartzelonako Jauregi Nazionalaren eraberritzeari buruzko artikulua irakurgai (Katalanez)
* Datuak: Q2341107
* Multimedia: Palau Nacional (Barcelona) / Q2341107